St Andrew Square

St Andrew Square on Skotlannin pääkaupungissa Edinburghissa sijaitseva aukio. Se kuuluu New Townin alueeseen, jonka rakentaminen aloitettiin Edinburghin vanhankaupungin pohjoispuolella 1770-luvun alussa. St Andrew Square on New Townin vanhimpia alueita.

Aukion keskellä on Henry Dundasin patsas, joka on Edinburghin korkein, 42 metriä jalustoineen. Aukion itäpuolella on Dundas House, jonka on suunnitellut William Chambers. Rakennus on vuodesta 1825 alkaen ollut Royal Bank of Scotlandin pääkonttori.

1770-luvulla filosofi David Hume asui talossa, joka sijaitsi St Andrew Squaren viereisellä kadulla. Kadun nykyinen nimi on St David Street. Se on nimetty hänen mukaansa, vaikka hän ei kirkollisessa mielessä ollut pyhä, vaan hänellä oli ennemminkin ateistisiksi luonnehdittavia näkemyksiä.

St Andrew Squarella on raitiovaunupysäkki.

Lähteet

Aiheesta muualla 

Edinburghin rakennukset ja rakennelmat